“የወረታ ወደብ ዋና ዓላማ የሱዳን ወደብን (ፖርት ሱዳን) ለመጠቀም ነው፡፡”    ርእሰ መስተዳድር ተመሥገን ጥሩነህ
የፌዴራልና የአማራ ክልል ከፍተኛ መሪዎች ከሱዳን ገዳሬፍ ግዛት ከመጡ አቻዎቻቸው ጋር በባሕር ዳር ከተማ ውይይት አካሂደዋል፡፡በቅርቡ ተመርቆ ወደ ሥራ የገባው የወረታ ደረቅ ወደብ የተገነባበት ዋና ዓላማ የሱዳን ወደብን (ፖርት ሱዳንን) ለመጠቀም መሆኑን ያነሱት ርእሰ መስተዳድር ተመስገን ጥሩነህ ናቸው፡፡ በወደቡ አካባቢ የተሰጠ መሬት እንዳለና እንደሚለማም አቶ ተመሥገን ጥሩነህ ተናግረዋል፡፡በሁለቱ ክልሎች መካከል የሕዝብ ለሕዝብ ግንኙነቱን ማጠናከርና ሠላምን ማስጠበቅ በሚቻልባቸው ጉዳዮች ላይም መክረዋል፡፡ ይህም ወደ ውጭ ለሚላኩ ምርቶችና ከውጭ ወደ ውስጥ ለሚገቡ የግብርና ምርቶች ፋይዳው የጎላ መሆኑን ርእሰ መስተዳድሩ ጠቁመዋል፡፡የታጠቁ ኃይሎችን፣ ሽፍቶችና ሕገ ወጥ እንቅስቃሴ የሚያደርጉ አካላትን ለመከላከል ሁለቱም ክልሎች የጋራ የፀጥታ ኃይል ለማሰማራትና ለመሥራት መግባባት ላይ እንደደረሱም አቶ ተመሥገን አሳውቀዋል፡፡ በተመሳሳይ ሕገ ወጥ የጦር መሣሪያ ዝውውር፣ ሕገ ወጥ የሰዎች ዝውውር፣ የአደንዛዥ እፅ ዝውውርን ለመግታት ጠንካራ ፍተሻና መከላከሉ ላይ ለመሥራትም ተስማምተዋል፡፡ የመረጃ ልውውጥ በማካሄድ ጭምር እንደሚሠራ አቶ ተመሥገን አንስተዋል፡፡